2 Dit was 'n baie vlietende ontmoeting by 'n staatsdinee waar hy as een van tagtig gaste aan Hitler voorgestel is. Dit was nie soos Furlong 1991: 81 dit verkeerdelik stel "an interview with Hitler" nie.
4 Hierdie aanhaling word dikwels deur kritici as bewys gebruik dat van Rensburg 'n "selferkende Nazi" was.
Albert Venter is Professor in Politiek aan die Universiteit van Johannesburg. Hy doktoreer in 1984 in die Staatsleer aan Unisa met 'n proefskrif oor die politieke teorie van Karl Popper. Hy is sedert 1979 dosent in Staatsleer/Politiek aan onderskeidelik die universiteite van Pretoria, Suid-Afrika en die RAU/ UJ. Hy was vir nege jaar voorsitter van die Departement Politiek aan die RAU. Hy dien op die besture van verskeie akademiese verenigings en was opeenvolgend Sekretaris, Adjunk-President en President van die SA Vereniging vir Politieke Studies (1987-2001). Hy is tans (2007) 'n Raadslid van die Universiteit van Johannesburg en van die SA Akademie vir Wetenskap en Kuns. Sy navorsingbelangstelling strek oor 'n wye gebied in die staatsleer/politiek. Hy het vyf boeke oor die Suid Afrikaanse politiek gepubliseer en meer as 'n honderd bydraes in akademiese joernale en hoofstukke in boeke gelewer. Sy spesifieke navorsingsbelangstellings sluit in die vergelykende politiek, Suid-Afrikaanse en Afrikanerpolitiek, die politiek van diepverdeelde samelewings, demokratisering van outoritêre samelewings en politieke risiko-ontleding. Hy is 'n Nasionale Navorsingstigting (NNS) gegradeerde navorser en het verskeie buitelandse studiereise onderneem.